lv lv lv lv lv lv lv lv lv lv lv de lv lv lv lv lv en lv lv ru lv lv lv fy lt lv lv hu en en lv ca sk hbs_lat es lv id lv lv lv ca lv hbs_lat lv lv lv lv fi lv lv lv lv lv lv lv lv lv lv lv lv lv ru lt en es lv id lv lv lv fi lv lv lv lv ru fr en es lv lv lv lv lv lv lv lv lv lv lv lv lv lv lv lv lv lv lv es lv lv lv lv lv lv lv lv nl lv lt lv en nl gl lv lv lv lv lv lv de es lv nl en lv nl en lv nl en lv nl en eo lv lv lv mn pt eu lt lv lv fr lv lv lv lv lv lv lv lv nl lv lv nl lv lv lv lv lv sl lv en lv lv ru lv lv nl lv lv lv lv
“Brakšķos” pagājušajā gadā pieņemts 45,6 tūkstoši tonnu atkritumu – ZZ.lv
Vārda dienas svin: Ilma, Skaidris
andra.ozola@zz.lv - 11.03.2022 - 15:29
Šķirošanas stacijā un poligonā “Brakšķi” 2021. gadā pieņemtas 45 627 tonnas atkritumu, un tas ir par 922 tonnām vairāk nekā gadu iepriekš, informē SIA “Jelgavas komunālie pakalpojumi”.
Lielākā daļa pieņemto atkritumu – 36 188 tonnas – ir nešķirotie sadzīves atkritumi, kas poligonā tiek sašķiroti. Daļa no tiem nonāk pārstrādē atkārtotai izmantošanai tautsaimniecībā, daļa tiek nogādāta biošūnā biogāzes ražošanai, bet daļa apglabāta poligonā.
Pagājušajā gadā “Brakšķi” pieņēma 4100 tonnas būvniecības un ražošanas atkritumu, 1944 tonnas bioloģiski noārdāmo atkritumu (BNA) un 1306 tonnas liela izmēra atkritumus – mēbeles un citas lielgabarīta sadzīves preces.
Biošūnā, kas atrodas turpat “Brakšķos” un, pārstrādājot atkritumus, ražo biogāzi, nogādātas 16 425 tonnas atkritumu. Šķirošanas stacijā tālākai izmantošanai tautsaimniecībā sagatavotas 2869 tonnas no atkritumiem iegūstamais kurināmais jeb NAIK, 585 tonnas melnā metāla, 471 tonna kokmateriālu, 217 tonnas stikla, kā arī citi pārstrādei derīgi materiāli.
Lai nodrošinātu prasības par poligonā apglabājamo atkritumu apjoma samazināšanu izpildi, SIA “Jelgavas komunālie pakalpojumi” izsludinājusi iepirkumu BNA pārstrādes iekārtu izveidei poligonā “Brakšķi”.
Saturs turpināsies pēc reklāmas.
Šī projekta mērķis ir attīstīt BNA pārstrādi, veicinot atkritumu vairākkārtēju izmantošanu Zemgales atkritumu apsaimniekošanas reģionā. Projekta realizācija veicinās saistošo normatīvo aktu atkritumu apsaimniekošanas jomā izpildi – samazinās apglabāto atkritumu apjomu, palielinās to pārstrādes īpatsvaru, kā arī nodrošinās atkritumos esošo resursu atgriešanos tautsaimniecībā.
Šobrīd atšķirotie un dalīti savāktie BNA poligonā “Brakšķi” tiek apstrādāti, bioenerģijas šūnās ražojot un savācot biogāzi, tomēr tas ir pagaidu risinājums.
Kā darbosies jaunā iekārta?
Saturs turpināsies pēc reklāmas.
Visi nešķirotie sadzīves atkritumi, kas nonāks poligonā “Brakšķi”, tiks sašķiroti šķirošanas līnijā. No kopējā apjoma tiks atdalīti BNA (atkritumi, kas viegli sadalās dabā – pārtikas un virtuves, dārzu un parku atkritumi) un ievietoti biošūnā, kur šobrīd to pārstrāde ilgst apmēram 10–11 gadus, bet jaunā iekārta samazinās šo periodu līdz trim mēnešiem.
Trīs mēnešu laikā notiks pārstrāde, izmantojot speciālu tehnoloģiju – baktērijas cītīgi “ēdīs” atkritumus (anaerobā fermentācija). Galaprodukts tiks apstrādāts, lai atdalītu mehāniskos piemaisījumus. Piemaisījumi tiks nogādāti pārstrādei (piemēram, plēves, stikla gabaliņi), savukārt jau tīrs digestāts tiks izmantots lauksaimniecībā, ainavu veidošanā, labiekārtošanas darbos un citur. Iekārtas jauda – ne mazāk kā 19 000 tonnas gadā. Apglabājamais atkritumu apjoms pēc pēcapstrādes prognozēts 1000 tonnas.
Procesā radusies biogāze tiks izmantota kā kurināmais siltumenerģijas un elektroenerģijas ražošanai. Visa siltumenerģija tiks piegādāta atpakaļ BNA pārstrādes iekārtā un izlietota tehnoloģisko procesu nodrošināšanai.
Saturs turpināsies pēc reklāmas.
Šo tehnoloģiju plaši izmanto citās Eiropas valstīs, bet Latvijā tā tiek izmantota “Getliņi Eko”. Tas ir mūsdienīgs un augsti tehnoloģisks veids, kā samazināt apglabāto atkritumu apjomu un panākt pēc iespējas lielāka daudzuma atkritumu atkārtotu izmantošanu tautsaimniecībā. Riski saistībā ar negatīvu ietekmi uz vidi vērtējami kā minimāli, jo tehnoloģija ir aprobēta, nav paredzami būtiski riski saistībā ar piesārņojošu vielu emisijām augsnē vai virszemes ūdeņos.
Projekta plānotās izmaksas ir 8 328 000 eiro, tostarp Eiropas Reģionālās attīstības fonda atbalsts 5 780 000 eiro. Projekta īstenošanas termiņš – ne vēlāk kā līdz 2023. gada 31. decembrim.
Foto: SIA “Jelgavas komunālie pakalpojumi”
Pēc trešdaļas balsu saskaitīšanas līderos JV, ZZS un Apvienotais saraksts
Jelgavā novēlējuši 65,68 procenti balsstiesīgo
CVK vadītāja: 14.Saeimas vēlēšanās nobalsojuši ap 59% balsstiesīgo
Vēlētāju aptauja: Saeimas vēlēšanās varētu būt uzvarējušas JV, Apvienotais saraksts un ZZS
Nobalsot 14.Saeimas vēlēšanās varēs visi tie, kuri līdz pulksten 20 iestājušies rindā vēlēšanu iecirknī
Saeimas vēlēšanās līdz pulksten 16 nobalsojuši kopumā 42,28% vēlētāju
Lai komentētu, jums jāpiesakās sistēmā.
Daniils Bulajevs un Liepājas Simfoniskais orķestris
“Tautas gleznošanas studijai 65” dalībnieku radošo darbu albuma atklāšana
Sieviešu kora “Vizma” 50 gadu jubilejas koncerts
Kino. Vēsturisks spiegu trilleris “Suflieris” (2022)
Vai esat sagatavojis krājumus ziemai?
Jā, sagatavoju konservus ziemai
Nē, nopirkšu visu veikalā, kad būs nepieciešams
Jā, man ir pilns pagrabs ar kartupeļiem un dārzeņiem
Nē, man tas nav aktuāli
Lai par to domā citi
cilveks@cilveks.lv komentē Universitāte piedāvā apgūt atsevišķus studiju kursus kā klausītājam: “šitā 90ajos es uz filosofijas lekcijām universitātē piestaigāju brīvajā laikā, kad nebij naudas vai ar ko dzert un garlaicīgi.” Sep 21, 13:46
yquoceczvvoajdrkfa@kvhrw.com komentē Antiradars nepalīdzēja: “Proti, NĒ, tas nav antiradars. Tas ir radaru detektors. Antiradars neļautu policijai nomērīt aprīkotās mašīnas ātrumu.” Sep 18, 18:08
valdiskromiss@gmail.com komentē Valdība atbalsta pedagogu darba slodzes līdzsvarošanu un atalgojuma likmes paaugstināšanu: “sadales tīklu un lv valsts mežu vadība” Sep 18, 08:19
Vēlies portālā pārbaudītu un atbildīgu saturu? Atbalsti reģionālo portālu ar ziedojumu. Tas stiprinās kvalitatīvu un neatkarīgu žurnālistiku mūsu novadā.
Izvēlēties summu1 €5 €10 €20 €Cita summa
SIA "Reģionu Mediji"| Reģ. nr.: Reģ. nr.: 50103305231 | Adrese: Andrejostas iela 23, Rīga, LV-1045
Paldies, Jūsu ziedojums EUR ir pieņemts!
Jūsu atbalsts veicinās kvalitatīvas žurnālistikas attīstību Latvijas reģionos.